12वीं की थी अंग्रेजी की परीक्षा, सेंटरों में पहुंच चुके थे स्टूडेंट, पेपर लीक का शक
PSEB 12 Class English Paper Leaked; Punjab Board Cancels English Exam for 12th Grade Students One Hour Before the Scheduled Time पंजाब स्कूल शिक्षा बोर्ड ने 12वीं कक्षा का आज होने वाला अंग्रेजी का पेपर अचानक एक घंटे पहले रद्द कर दिया।
पंजाब स्कूल शिक्षा बोर्ड ने 12वीं कक्षा का शुक्रवार का अंग्रेजी का पेपर अचानक एक घंटे पहले रद्द कर दिया। इसके पीछे प्रबंधकीय कारण बताए गए, लेकिन आशंका जताई जा रही है कि पेपर लीक हुआ है। विभाग के इस फैसले के बाद छात्रों में मायूसी देखने को मिली।
शुक्रवार को छात्र परीक्षा केन्द्रों में पेपर ऐने के लिए पहुंच चुके थे, लेकिन इस बीच उन्हें सूचित किया गया कि पेपर रद्द कर दिया गया है। अचानक से पेपर रद्द होने की सूचना मिलने पर छात्र हैरत में पड़ गए। शिक्षा बोर्ड के प्रवक्ता ने कहा कि अंग्रेजी विषय की परीक्षा प्रशासनिक कारणों के चलते रद्द करनी पड़ी है।
2 बजे शुरू होना था पेपर
पंजाब शिक्षा बोर्ड के कंट्रोलर ने जिला शिक्षा अधिकारी के साथ-साथ स्कूल प्रबंधों को पेपर रद्द के ऑर्डर भिजवा दिए हैं। ‌वहीं पेपर रद्द होने के कारण स्टूडेंट्स को बेहद परेशानी का सामना करना पड़ा। परीक्षा केन्द्रों पर पहुंचे छात्रों ने सरकार को काफी कोसा। छात्रों ने बताया कि 1 बजे के बाद परीक्षा रद्द होने की उन्हें सूचना दी गई। अंग्रेजी का पेपर दोपहर 2 बजे शुरू होना था।
छात्रों ने की थी परीक्षा की पूरी तैयारी
बेरंग लौटे छात्रों का कहना था कि परीक्षा की पूरी तैयारी की हुई थी, लेकिन इस तरह का फैसला विभाग ने अचानक लिया जो हैरत करने वाला है। बता दें 12वीं कक्षा के पेपर 20 फरवरी से चल रहे हैं। यह पेपर 21 अप्रैल तक होंगे।